بنی سعد (دیہات)

بنی سعد سعودی عرب کی مکہ مکرمہ ریجن کی محافظہ میسان کے ماتحت ایک سلسلۂ دیہات اور آبادیاں ہیں، جو اس کے جنوبی حصے میں واقع ہیں۔ ان کا مرکزی قصبہ طائف سے تقریباً 75 کلومیٹر کے فاصلے پر ہے۔
 محلِ وقوع 
بنی سعد کا مرکزی مقام طائف کے جنوب میں اس سیاحتی شاہراہ پر واقع ہے جو طائف کو بنی سعد، میسان، بنی مالک اور بالآخر الباحہ سے ملاتی ہے۔ اس کا صدر مقام السَّحَن ہے، جو پختہ سڑک پر واقع، گنجان آبادی والا علاقہ ہے اور یہاں بازار اور چند سرکاری دفاتر موجود ہیں۔ سحن کے پیچھے الذویبات کا علاقہ واقع ہے، جہاں جدید طرز کے گھر موجود ہیں۔ اسی میں ایک بستی کا نام حلیمہ سعدیہ بھی ہے، جو سحن سے تقریباً 7 کلومیٹر کے فاصلے پر ہے اور وہاں تک پختہ سڑک جاتی ہے۔
 حلیمہ سعدیہ سے منسوب ہونے کی تردید 
سنہ 2017 میں سعودی عرب کی ہیئۃ سیاحہ والتراث الوطنی نے باضابطہ اعلان کیا کہ جنوبِ طائف میں واقع یہ بستی، جسے عرفِ عام میں حلیمہ سعدیہ کی جائے سکونت کہا جاتا ہے، دراصل تاریخی لحاظ سے اس نسبت کی حامل نہیں۔ دار الملک عبد العزیز نے بھی اس موقف کی تصدیق کی اور واضح کیا کہ اس مقام اور حلیمہ سعدیہ کے درمیان کوئی مستند تاریخی یا آثار قدیمہ کی شہادت موجود نہیں۔

 تاریخی آثار 
بنی سعد کے خطے میں کئی قدیم آثار موجود ہیں، جن میں قدیم طرز کی تعمیرات، حصون، مساجد اور مکانات شامل ہیں جن پر تاریخی نقش و نگار اور پرانے معمارانہ اسالیب نظر آتے ہیں۔ انہی میں سے ایک معروف یادگار مرصد ابن عمیرۃ ہے، جو کئی منزلوں پر مشتمل ایک قدیم قلعہ نما عمارت ہے، جس میں رصد گاہ کے دہانے اور بالائی سمت اشارہ نما نشانیاں موجود ہیں۔ اس کے علاوہ بھی یہاں متعدد قدیم بستیاں اور کھنڈر پائے جاتے ہیں۔
 نسب 
بنی سعد کا نسب سعد بن بکر بن ہوازن بن منصور بن عکرمہ بن خصفہ بن قیس عیلان بن مضر تک پہنچتا ہے۔ آج جو خاندان اور قبائل قرى بنی سعد میں آباد ہیں، وہ قبیلہ عُتَیبہ سے تعلق رکھتے ہیں، جو بنو سعد بن بکر بن ہوازن کی شاخ ہیں۔ والذين في قرى بني سعد حاليا هم من عتيبة من بنو سعد بن بكرمحمد بن ناصر ابو حمرا. عتيبه النزول إلى نجد، والاستقرار فيها. ص. 77.بن هوازن،مثيب محمد المثيب العتيبي (2014). عتيبة الهيلا (من هوازن) (ط. السادسة). الكويت: مكتبة الكويت الوطنية. ص. 27.

 حوالہ جات 

 بیرونی روابط 

 الغنامي في جولة بقرية بني سعد.. كيف تتم زراعة العنب في هذه القرية التراثية؟

زمرہ:مقام نقشہ ویکی ڈیٹا سے ماخوذ
زمرہ:ویکی ڈیٹا والے صفحات
زمرہ:صفحات مع ویکی ڈیٹا حوالہ جات
زمرہ:مکہ مکرمہ کے علاقے کی بستیاں